สวัสดีค๊าค่ะ คือหนูมีเสียงดังก้องซ้อนในหูข้างหนึ่ง ไปหามาแล้วประมาณ 5 วัน บอกว่าเป็นหวัดเรื้อรัง ให้ยาลดบวม ยาแก้แพ้มา แต่เหมือนจะไม่ดีขึ้นเลยค่ะ หนูเป็นอะไรกันแน่คะ ตอนนี้เครียดมาก จิตตก อยากตายหรือนอนหลับไปนานๆเพราะตื่นขึ้นมาก็ได้ยิน หนูมีโอกาสหายไหมคะ ขอบค่ะ
สวัสดีค่ะ อาการเสียงก้องในหูข้างซ้ายดังกล่าวมานั้น หากมีอาการคล้ายเป็นหวัด คือคัดจมูก เจ็บคอ ไอร่วมด้วย อาจจะมีความสัมพันธ์กันได้ เพราะท่อที่หู คอ จมูกจะต่อกัน การติดเชื้อหรืออักเสบบริเวณใดๆอาจลุกลามไปที่บริเวณใกล้เคียงได้ค่ะ สาเหตุอื่นๆเช่น มีสิ่งแปลกปลอมเช่นน้ำในหู มีขี้หูอุดตัน เกิดหลังการอยู่ในที่เสียงดังๆติดต่อกันนานๆ ผลข้างเคียงการใช้ยาฆ่าเชื้อบางประเภท หรือมีเนื้องอกในระบบประสาทที่หู เป็นต้นควรรักษาเรื่องอาการหวัดตามที่แพทย์จ่ายมาก่อน ดื่มน้ำมากๆ พักผ่อนให้เพียงพอ และหากอาการหวัดดีขึ้น แต่ยังมีเสียงก้องในหูเรื้อรังไม่หายไป ปวดหูมาก มีน้ำผิดปกติไหลจากหู ควรไปพบแพทย์เพื่อตรวจเพิ่มเติมในหูอีกครั้ง ไม่ต้องกังวลจนเกินไปค่ะ จากที่เขียนมาเบื้องต้นยังไม่ได้เป็นอาการอันตรายที่ถึงแก่ชีวิต อาจสร้างความรำคาญให้ได้บ้าง ขอให้ตั้งสติและเข้ารับการรักษาอย่างเหมาะสมต่อไป